Diari Oficial de la Generalitat Valenciana


Sumari del DOGV 3489, del 06-05-1999 (1999/2908)

Notificación de la resolución del recurso ordinario nº R-541/1997.
------------------------------------------------------------------

### Dades del document

Número de DOGV
:   3489

Data del DOGV
:   06-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2908


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificación de la resolución del recurso ordinario nº R-541/1997. [1999/L2908]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Marta Quetglas Soler, Papa Alexandre VI, 6-11a (46201 València), la resolució del recurs ordinari amb el número de referència interna R-541/1997.
  
Resolució
  
Examinat el recurs ordinari formulat per la senyora Marta Quetglas Soler contra la resolució del Servei Territorial d'Arquitectura i Habitatge de València, en l'expedient per sol·licitud de visat de contracte i ajudes econòmiques directes per a l'adquisició protegida d'un habitatge a preu taxat núm. 46/1T/0850/1997/250.
  
Antecedents de fet
  
Primer. La interessada, adquirent d'un habitatge lliure de nova construcció, mitjançant contracte d'adjudicació de data 14 d'octubre de 1996, presentà en el Servei Territorial d'Arquitectura i Habitatge de València la sol·licitud de visat de contracte i ajudes econòmiques directes el dia 9 d'abril de 1997.
  
Segon. A la vista de la documentació presentada i segons allò que s'ha establit en l'article 5.3 del Decret 113/1996, de 5 de juny, del Govern Valencià, sobre actuacions protegibles en matèria d'habitatge (DOGV núm. 2770, de 14 de juny de 1996), en concordança amb l'article 24.2.c, del Reial Decret 2190/1995, de 28 de desembre, sobre mesures de finançament d'actuacions protegibles en matèria d'habitatge i sòl per al període 1996-1999 (BOE núm. 312, de 30 de desembre de 1995) el Servei Territorial dicta resolució denegatòria de les ajudes econòmiques interessades per haver transcorregut més de dos mesos entre la formalització de l'escriptura de compravenda i la sol·licitud del visat d'aquesta.
  
Tercer. Contra la citada resolució la interessada interposa recurs ordinari en temps i forma, amb les al·legacions que consten en aquest i que es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
Segon
  
Allò que s'ha disposat en els articles 107, 110, 114, 115, 116, i 117, de la LRJAP i PAC, quant a l'admissió i tramitació del recurs ordinari.
  
Tercer
  
De conformitat amb allò que s'ha disposat en l'article 5.3 del Decret 113/1996, de 5 de juny, del Govern Valencià, en relació amb l'article 24.2 del Reial Decret 2.190/1995, de 28 de desembre, «per a poder sol·licitar el finançament qualificat d'habitatges a preu taxat, s'haurà de complir que, entre la celebració del contracte d'opció de compra, compravenda o adjudicació i la sol·licitud del visat d'aquest, no haja transcorregut més de dos mesos».
  
Quart
  
En el cas que estem tractant, examinada la documentació que està en l'expedient, es comprova que ha transcorregut més de dos mesos entre la formalització de l'escriptura de compravenda i la sol·licitud del visat d'aquest, per la qual cosa, no desvirtuant allò que s'ha adduït per la recurrent el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la Proposta de Resolució de la Divisió de Promoció Privada, resolc:
  
Desestimar el recurs ordinari formulat per la senyora Marta Quetglas Soler contra la Resolució de data 14 de maig de 1997, del Servei Territorial d'Arquitectura i Habitatge de València, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.